**ΗΜΕΡΙΔΑ ΕΠΑΓΓΕΛΜΑΤΙΚΗΣ ΑΠΑΣΧΟΛΗΣΗΣ 13 ΜΑΡΤΙΟΥ 2020**

Το Περιφερειακό Τμήμα Κεντρικής & Δυτικής Μακεδονίας της ΕΕΧ, ο Σύνδεσμος Χημικών Βορείου Ελλάδος και το Τμήμα Χημείας του Αριστοτελείου Πανεπιστημίου Θεσσαλονίκης, στο πλαίσιο των εκδηλώσεων για τον εορτασμό της Πανελλήνιας Ημέρας Χημείας (11 Μαρτίου) συνδιοργανώνουν Ημερίδα για την Επαγγελματική Απασχόληση, την Παρασκευή 13.03.20 και ώρες 10.00 - 14.00, στο αμφιθέατρο του Νέου Χημείου.

Για την ημερίδα κλήθηκαν να μιλήσουν χημικοί που δραστηριοποιούνται με επιτυχία σε διάφορες ειδικότητες, οι οποίοι θα παρουσιάσουν στους φοιτητές, προπτυχιακούς και μεταπτυχιακούς, μέσα από την προσωπική τους εμπειρία, επαγγελματικές διεξόδους στον κλάδο των χημικών.

Στο πλαίσιο της φετινής ημερίδας θα συμμετάσχει και ο φοιτητής Στ’ εξαμήνου του Τμήματος Χημείας, Φωτούδης Ιωάννης, ο οποίος με την ομάδα PRO2FIRE, ανέπτυξε ένα πρωτότυπο σύστημα αποτελούμενο από drones για την έγκαιρη αναγνώριση, ειδοποίηση και κατάσβεση πυρκαγιών σε δυσπρόσιτες δασικές εκτάσεις και έλαβαν την 3η θεση στο φοιτητικό διαγωνισμό «Invent for the planet - ΙFTP», ο οποίος πραγματοποιήθηκε από τις 14 έως τις 16 Φεβρουαρίου 2020 ταυτόχρονα σε 40 Πανεπιστήμια στον κόσμο, υπό την κεντρική εποπτεία του Πανεπιστημίου του Texas A&M των Η.Π.Α.

Το πρόγραμμα της Ημερίδας έχει ως εξής:

**ΗΜΕΡΙΔΑ**

**Επαγγελματικής Απασχόλησης Xημικού**

**10.00 Προσέλευση- Χαιρετισμοί**

**10.15**  **Ο Xημικός στον κόσμο των αρωμάτων**

 **Χριστόδουλος-Στέφανος Χατζημαυρουδής**. Χημικός ΑΠΘ, ΜSc

 Φαρμακευτικής ΑΠΘ, υποψήφιος διδάκτορας Φαρμακευτικής. Ιδρυτής και

 ιδιοκτήτης της ΖΕΙΝ ΙΚΕ και του καταστήματος STEMMA COSMETICS.

 Θεσσαλονίκη.

**10:35 Χημικός –οινολόγος: ο ρόλος, οι απαιτήσεις του και η επαγγελματική**

 **αποκατάσταση στο σύγχρονο κόσμο**

 **Άννα Γκουλιώτη**, Χημικός ΑΠΘ. Δρ. Χημικός-οινολόγος, Υπ. Αναλυτικών

 Υπηρεσιών, ΑΜΠΕΛΟΟΙΝΙΚΗ ΙΚΕ

**10:55 Χημικός Πωλητής Βιομηχανικών Προϊόντων**

**Άννινος Χατζηφωτίου**, Χημικός ΑΠΘ. Υπεύθυνος πωλήσεων στην εταιρία FERI TRI ABEE (παραγωγή και εμπορία χημικών που χρησιμοποιούνται κυρίως στην κατεργασία του πόσιμου νερού και των υγρών αποβλήτων).

**11:15 Καφές: Εκεί που η Τέχνη συναντά την Επιστήμη**

 **Εύη Βάρκα**, Δρ Χημικός ΑΠΘ και μεταδιδακτορική ερευνήτρια ΑΠΘ.

Υπεύθυνη ποιοτικού ελέγχου και Τμήματος ανάπτυξης της εταιρείας ΑΒΕΚ

 ΒΕΚΡΑΚΟΣ Α.Ε

**11.35** **Διάλειμμα Καφέ**

**12:00 Σταθμοί και επιλογές στην ακαδημαϊκή μας πορεία.**

 **Παναγιώτης Βορκάς**, Χημικός ΑΠΘ. Δρ Χημικός, Ερευνητής Γ' ΙΝΕΒ/ΕΚΕΤΑ

**12:20 Μεταδιδακτορική έρευνα στην Ελλάδα: Σταδιοδρομία και προοπτικές**

 **εξέλιξης.**

**Μιχάλης Καλλιτσάκης**, Δρ Χημικός ΑΠΘ Μεταδιδακτορικός Ερευνητής στο Τμήμα Χημείας του ΑΠΘ

**12:40 Σπουδές στο ΑΠΘ: Διευρύνοντας τους ορίζοντες, αναλαμβάνοντας ευθύνες.**

 **Σοφία Λάλου**, Δρ. Χημικός ΑΠΘ, Λέκτορας στο Κολλέγιο Περρωτής,

 Υπότροφος ΙΚΥ μεταδιδακτορική ερευνήτρια ΑΠΘ

**13:00 Παρουσίαση καινοτόμου ιδέας και διάκρισης σε Διαγωνισμό.**

**Γιάννης Φωτούδης**, Φοιτητής ΣΤ’ εξαμήνου Τμήματος Χημείας μέλος της ομάδας PRO2FIRE. 3η θέση στο Διαγωνισμό invent for the planet

(ΑΠιΘανοι φοιτητές καινοτομούν).